ফেডোরা (অপারেটিং সিস্টেম)

**ফেডোরা** একটি লিনাক্স ডিস্ট্রিবিউশন যা ফেডোরা প্রোজেক্ট এর দ্বারা নির্মিত ও আইবিএমের অধীনস্থ রেড হ্যাট এর পৃষ্ঠপোষকতায় রয়েছে, এছাড়াও বিভিন্ন প্রতিষ্ঠানের সহায়তা প্রাপ্ত। ফেডোরা মুক্ত ও ওপেন সোর্স সকল হালানাগাদকৃত সফটওয়্যার সরবরাহ করে থাকে। ফেডোরা হল বাণিজ্যিক রেড হ্যাট এন্টারপ্রাইজ লিনাক্স ডিস্ট্রিবিউশন এবং পরবর্তীকালে সেন্টওএস -এর অপেক্ষাকৃত নতুন এবং হালনাগাদ সংস্করণ।

ফেডোরা ৩০ হতে, ফেডোরা পাঁচটি ভিন্ন সংস্করণে উপলব্ধ: *ওয়ার্কস্টেশন(<span dir="ltr" lang="en">Workstation</span>)* ব্যক্তিগত কম্পিউটার এর জন্য, *সার্ভার(<span dir="ltr" lang="en">Server</span>)* সার্ভারের জন্য, *<span dir="ltr" lang="en">CoreOS</span>* - ক্লাউড কম্পিউটিং এর জন্য, *সিলভারব্লু*(*<span dir="ltr" lang="en">Silverblue</span>)* কন্টেইনার বেসড ডেস্কটপ এর জন্য, *IoT* - IoT যন্ত্রসমূহের জন্য।

ফেব্রুয়ারি ২০১৬ হিসাব অনুযায়ী আনুমানিক ১২ লাখ মানুষ ফেডোরা ব্যবহার করে, এমনকি লিনাস টরভল্ডস (), লিনাক্স কার্নেল এর প্রতিষ্ঠাতা, একজন ফেডোরা ব্যবহারকারী।

## বৈশিষ্ট্য
নতুন কিছু করার জন্যে ফেডোরার খ্যাতি রয়েছে। নতুন প্রযুক্তি গ্রহণ এবং আপস্ট্রিম লিনাক্স কমিউনিটির সাথে ঘনিষ্টভাবে কাজ করার জন্যেও ফেডোরা প্রশংসিত। পরিবর্তনগুলো আপস্ট্রিম করা মানে হচ্ছে, পরিবর্তনগুলো ফেডোরাতে সীমাবদ্ধ না থেকে সবগুলো ডিস্ট্রোতেই সহজলভ্য হয়ে যাচ্ছে।

ফেডোরার জীবনকাল তুলনামূলক ছোট, প্রতিটি মুক্তি কমপক্ষে ১৩ মাসের জন্যে সমর্থন পায়। পুনরায় ইনস্টল করা ব্যতীত ফেডোরাকে এক মুক্তি থেকে অন্য মুক্তিতে পদোন্নতি ঘটানো যায়।

ফেডোরার ডিফল্ট ডেস্কটপ পরিবেশ হলো গ্নোম এবং ডিফল্ট ব্যবহারকারী ইন্টারফেস হলো গ্নোম শেল। অন্যান্য ডেস্কটপ পরিবেশ, যেমন, কেডিই প্লাজমা, এক্সএফসিই, এলএক্সডিই, মেট, এবং সিনামনও ইন্সটল ও ব্যবহার করা যায়।

### প্যাকেজ পরিচালনা
বেশিরভাগ ফেডোরা সংস্করণে আরপিএম প্যাকেজ পরিচালনা সিস্টেম ব্যবহার করা হয়, আরপিএম প্যাকেজ পরিচালনার জন্য ডিএনএফ টুল হিসাবে ব্যবহার করে। ডিএনএফ libsolv ব্যবহার করে, যা একটি বহির্গত নির্ভরতা সমাধানকারী। ফ্লাটপ্যাক ডিফল্টরূপে অন্তর্ভুক্ত করা থাকে এবং উবুন্টু স্ন্যাপ পরবর্তীতে যোগ করা যেতে পারে। ফেডোরা ডেল্টা আরপিএম ব্যবহার করে যখন ইনস্টলড প্যাকেজগুলি ডেল্টা আপডেট সরবরাহের করে। একটি ডেল্টা আরপিএম একটি প্যাকেজের পুরানো এবং নতুন সংস্করণের মধ্যে পার্থক্য করতে পারে। এর অর্থ হল ইনস্টল করা প্যাকেজ এবং নতুনটির মধ্যে থাকা পরিবর্তনগুলিই ডাউনলোড করা হয় যা নেটওয়ার্ক ট্র্যাফিক এবং ব্যান্ডউইথ খরচ হ্রাস করে।

ফেডোরা কোরওএস এবং সিলভারব্লু সংস্করণগুলি আরপিএম-ওএসট্রি ব্যবহার করে, যা হোস্ট পরিচালনা করার জন্য একটি হাইব্রিড ট্রান্সাকশনাল ইমেজ/প্যাকেজ সিস্টেম। গতানুগতিক ডিএনএফ (বা অন্যান্য সিস্টেম) কন্টেইনারে ব্যবহৃত হয়।

### নিরাপত্তা
ফেডোরা ডিফল্টরূপে সিকিউরিটি-এনহ্যান্সড লিনাক্স ব্যবহার করে, যা বাধ্যতামূলক অ্যাক্সেস নিয়ন্ত্রণ সহ বিভিন্ন ধরনের সুরক্ষা নীতি প্রয়োগ করে এবং ফেডোরা শুরুর দিকে তা গ্রহণ করেছিল। ফেডোরা একটি শক্ত নিরাপত্তা সরবরাহ করে এবং এর সমস্ত প্যাকেজগুলির জন্য পজিশন-ইন্ডিপেন্ডেন্ট এক্সিকিউটেবল (পিআইই) এর মতো কম্পাইলার ফিচার ব্যবহার করে যা ফেডোরাকে আরো শক্ত নিরাপত্তা সরবরাহ করে। 

### সফটওয়্যার
ফেডোরাতে অনেকগুলি সফটওয়্যার প্রি-ইন্সটল করা থাকে যেমন লিব্রেঅফিস এবং ফায়ারফক্স ব্রাউজার। অতিরিক্ত সফটওয়্যার পাওয়া যায় সফটওয়্যার রিপজিটরি থেকে এবং এটি ডিএনএফ প্যাকেজ ম্যানেজার বা গ্নোম সফটওয়্যার ব্যবহার করে ইনস্টল করা যায়।

আবার, অতিরিক্ত রিপজিটরি সিস্টেমে যুক্ত করা যেতে পারে, যাতে ফেডোরায় না পাওয়া সফটওয়্যারটি সহজেই ইনস্টল করা যায়। যেসব সফটওয়্যার অফিসিয়াল ফেডোরা রিপজিটরিতে পাওয়া যায়না, হয়তোবা এটি ফেডোরার মুক্ত সফটওয়্যারের সংজ্ঞাটি পূরণ করে না অথবা এর বিতরণ মার্কিন আইন লঙ্ঘন করতে পারে, যা তৃতীয় পক্ষের সংগ্রহস্থল রিপজিটরিতে করে ইনস্টল করা যেতে পারে। জনপ্রিয় তৃতীয় পক্ষের রিপজিটরিতে আরপিএম ফিউশন ফ্রি এবং নন-ফ্রি রিপজিটরি অন্তর্ভুক্ত রয়েছে। ফেডোরা ব্যবহারকারীদের কোর্প (Copr)  নামে নিজস্ব রিপজিটরি তৈরি করার জন্য সহজেই ব্যবহারযোগ্য বিল্ড সিস্টেম সরবরাহ করে।

ফেডোরা ২৫ প্রকাশের পরে, অপারেটিং সিস্টেমটি ডিফল্টভাবে ওয়েল্যান্ড ডিসপ্লে সার্ভার প্রোটোকল ব্যবহার করে, যা এক্স উইন্ডো সিস্টেমকে প্রতিস্থাপন করেছে।

### সিস্টেম ইনস্টলার
ফেডোরা সিস্টেম ইনস্টলার হিসাবে অ্যানাকোন্ডা ইনস্টলার ব্যবহার করে।থাম্ব|ফেডোরা ওয়ার্কস্টেশন ২২ ইনস্টলেশন সংক্ষিপ্তসার|311x311পিক্সেল

### সংস্করণ
ফেডোরা ৩০ এর পর থেকে, এটি পাঁচটি সংস্করণে উপলব্ধ:

* *ফেডোরা ওয়ার্কস্টেশন* - এটি তাদের জন্য যারা ল্যাপটপ বা ডেস্কটপ কম্পিউটারের জন্য নির্ভরযোগ্য, ব্যবহারকারী-বান্ধব এবং শক্তিশালী অপারেটিং সিস্টেম চায়। এটি ডিফল্টরূপে গ্নোম সাথে আসে তবে অন্যান্য ডেস্কটপগুলি ইনস্টল করা যায় বা ফেডোরা স্পিন হিসাবে সরাসরি ইনস্টল করা যায়।
* *ফেডোরা সার্ভার* - এর টার্গেট ব্যবহার সার্ভারের জন্য। এটিতে সর্বশেষতম ডেটা সেন্টার প্রযুক্তি অন্তর্ভুক্ত রয়েছে। এই সংস্করণটি কোনও ডেস্কটপ পরিবেশের সাথে আসে না তবে ইনস্টল করা যায়। ফেডোরা ২৮ থেকে সার্ভার সংস্করণ ফেডোরা মডুলারিটি সরবরাহ করে, নোড.জেএস এবং গো এর মতো জনপ্রিয় সফটওয়্যারের বিকল্প আপডেট স্ট্রিমগুলির জন্য সমর্থন যোগ করে।
* *ফেডোরা CoreOS* - এটি ফেডোরার একটি ন্যূনতম ইমেজ সরবরাহ করে যা শুধুমাত্র প্রয়োজনীয় জিনিসগুলি অন্তর্ভুক্ত করে। এটি ক্লাউড কম্পিউটিংয়ে মোতায়েনের জন্য তৈরি করা হয়েছে। এটি ফেডোরা CoreOS ইমেজ সরবরাহ করে যা কন্টেইনার মোতায়েনের জন্য ন্যূনতম ইমেজ অনুকূলিত করে।
* *ফেডোরা IoT* - ফেডোরার ইমেজগুলি ইন্টারনেট অফ থিংস যন্ত্রগুলিতে চলার জন্য উপযুক্ত।
* *ফেডোরা সিলভারব্লু* - এটি এমন ব্যবহারকারীদের জন্য যারা অপরিবর্তনীয় ডেস্কটপ চায় এবং ঐসকল ডেভেলপারদের জন্য যারা কন্টেইনার-কেন্দ্রিক ওয়ার্কফ্লো ব্যবহার করে।

ফেডোরা মিডিয়া রাইটার বা ডিডি(<span dir="ltr" lang="en">dd</span>) কমান্ড ব্যবহার করে একটি লাইভ ইউএসবি ড্রাইভ তৈরি করতে পারে। এটি ব্যবহারকারীদের হার্ড ডিস্কে কোনও পরিবর্তন না করেই ফেডোরা চেষ্টা করার অনুমতি দেয়।

### ল্যাবস
ডেবিয়ান মিশ্রণের অনুরূপভাবে, ফেডোরা প্রোজেক্ট ফেডোরা ল্যাবস নামে পরিচিত ফেডোরার কাস্টম বৈচিত্র্যগুলি বিতরণ করে। এগুলি জ্যোতির্বিজ্ঞান, স্নায়ুবিজ্ঞান, নকশা, গেমিং, গান, রোবোটিক্স এবং বৈজ্ঞানিক কম্পিউটিং (যাতে SciPy, Octave, Kile, Xfig এবং Inkscape অন্তর্ভুক্ত) এর মতো নির্দিষ্ট আগ্রহগুলিকে লক্ষ্য করে সফটওয়্যার প্যাকেজগুলির নির্দিষ্ট সেটগুলির সাহায্যে নির্মিত।

ফেডোরা এওএস (অ্যাপ্লায়েন্স অপারেটিং সিস্টেম) হল ফেডোরার একটি বিশেষ স্পিন যা সফটওয়্যার অ্যাপল্যাইয়েন্স জন্য মেমরির ফুটপ্রিন্ট কমিয়েছিল। অ্যাপল্যাইয়েন্সগুলি হল প্রি-ইনস্টল করা, পূর্বে সজ্জিত করা, সিস্টেম ইমেজসমূহ। এই স্পিনটি যে কারো পক্ষে (ডেভেলপার, স্বতন্ত্র সফটওয়্যার বিক্রেতা (আইএসভি), মূল সরঞ্জাম প্রস্তুতকারক (ওইএম), ইত্যাদি) ভার্চুয়াল অ্যাপ্লিকেশনগুলি তৈরি করা এবং মোতায়েন করা আরও সহজ করার উদ্দেশ্যে করা হয়েছিল।

### স্পিনস এবং রিমিক্সসমূহ
ফেডোরা প্রোজেক্টটি আনুষ্ঠানিকভাবে "ফেডোরা স্পিনস" নামে বিতরণ করে যা বিভিন্ন ডেস্কটপ এনভায়রনমেন্ট সহ ফেডোরা (গ্নোম হল ডিফল্ট ডেস্কটপ এনভায়রনমেন্ট)। ফেডোরা ৩৪ হিসাবে বর্তমান অফিশিয়াল স্পিনগুলি হ'ল কেডিই, এক্সএফসিই, এলএক্সকিউটি, মেট-কম্পিজ, সিনামন, এলএক্সডিই, এসওএএস এবং আই৩ টাইলিং উইন্ডো ম্যানেজার বের হয়।

ফেডোরা সিস্টেমের স্পিনগুলি ছাড়াও, ফেডোরা প্রোজেক্টির অনুমতি না নিয়েই আনফিশিয়াল ভেরিয়েন্টগুলিকে "ফেডোরা রিমিক্স" শব্দটি ব্যবহার করার অনুমতি দেওয়া হয়, যদিও এর জন্য আলাদা লোগো (প্রদত্ত) ব্যবহার করতে হয়।

### আর্কিটেকচার
x৮৬-৬৪ এবং আর্ম-এইচএফপি হল ফেডোরা দ্বারা সমর্থিত প্রাথমিক স্থাপত্যগুলি। পাইডোরা এবং ফেডবেরি হল রাস্পবেরি পাই এর জন্য বিশেষায়িত ফেডোরার ডিস্ট্রিবিউশন যা রাস্পবেরি পাই এর পাশাপাশি অন্যান্য এআরএম এবং এসবিসি সমর্থন করে। ফেডোরা স্থিতিশীল মুক্তি ২৬ -এর পর থেকে, ফেডোরা এআরএম এআরচ৬৪, আইবিএম পাওয়ার৬৪, আইবিএম পাওয়ার৬৪এলই, আইবিএম জেড("এস৩৯০এক্স"), এমআইপিএস -৬৪ইএল, এমআইপিএস-এল, আরআইএসসি-ভি গৌণ আর্কিটেকচার হিসাবে সমর্থন করে।

ফেডোরা ২৮ হল সর্বশেষ মুক্তি যা পিপিসি৬৪ সমর্থন করেছিল এবং ব্যবহারকারীদের লিটল এন্ডিয়ান পিপিসি৬৪এলই সংস্করণে যাওয়ার পরামর্শ দেওয়া হচ্ছে।

### বিকল্পসমূহ
ফেডোরা প্রোজেক্ট আরও কয়েকটি সংস্করণ বিতরণ করে যা উপরে উল্লিখিত তুলনায় কম ব্যবহার হয় যেমন নেটওয়ার্ক ইনস্টলার এবং ন্যূনতম ইনস্টলেশন ইমেজগুলির মতো। এগুলি বিশেষ ক্ষেত্রে বা বিশেষজ্ঞ ব্যবহারকারীদের উদ্দেশ্যে করা হয়েছে যারা কাস্টম ইনস্টলেশন করতে চান এবং ফেডোরাকে স্ক্র্যাচ থেকে কনফিগার করতে চান।

এছাড়াও, ফেডোরার সমস্ত গ্রহণযোগ্য লাইসেন্স (কপিরাইট, ট্রেডমার্ক, এবং পেটেন্ট লাইসেন্স সহ) কেবলমাত্র রেড হ্যাট বা ফেডোরার জন্যই নয়, সমস্ত প্রাপকদের জন্যেও প্রযোজ্য। এর অর্থ হল যে কোনও "ফেডোরা-কেবল" লাইসেন্স, বা রেড হ্যাট বা ফেডোরা পূরণ করে এমন নির্দিষ্ট শর্তাদি সহ লাইসেন্সগুলি কিন্তু অন্য প্রাপকদের নিকটতা গ্রহণযোগ্য হবে না(ফলস্বরূপ প্রায় নন-ফ্রি)।

## ইতিহাস
ফেডোরা নামটি ফেডোরা লিনাক্স থেকে প্রাপ্ত, এবং একটি স্বেচ্ছাসেবক প্রকল্প যা রেড হ্যাট এন্টারপ্রাইজ লিনাক্স ডিস্ট্রিবিউশনের জন্য অতিরিক্ত সফটওয়্যার সরবরাহ করতো এবং রেড হ্যাট "শ্যাডোম্যান" লোগোতে ব্যবহৃত বৈশিষ্ট্যযুক্ত ফেডোরা টুপি থেকে এর নাম ফেডোরা রাখা হয়। ওয়ারেন টোগামি ২০০২ সালে হাওয়াই বিশ্ববিদ্যালয়ের একটি স্নাতক প্রোজেক্ট হিসাবে ফেডোরা লিনাক্স শুরু করেছিলেন, যার উদ্দেশ্য ছিল সুপরীক্ষিতভাবে তৃতীয় পক্ষের সফটওয়্যার প্যাকেজগুলির জন্য একটি একক রিপজিটরি সরবরাহ করা যাতে রেড হ্যাট সফটওয়্যার খুঁজে পেতে, ডেভেলপ করতে এবং ব্যবহার করা সহজ হয়। ফেডোরা লিনাক্স এবং রেড হ্যাট লিনাক্সের মধ্যে মূল পার্থক্য হল ফেডোরার রিপজিটরি উন্নয়ন বিশ্ব স্বেচ্ছাসেবক কমিউনিটির সাথে সহযোগী হবে। ফেডোরা লিনাক্স শেষ পর্যন্ত ফেডোরা প্রোজেক্ট সাথে সংযুক্ত হয়ে এই সহযোগী পদ্ধতির সাথে চলেছিল।

ফেডোরা লিনাক্স ২০০৩ সালে চালু হয়, যখন রেড হ্যাট লিনাক্স সাপোর্ট বন্ধ করে দিয়েছিল। রেড হ্যাট এন্টারপ্রাইজ লিনাক্সকে রেড হ্যাটের একমাত্র আনুষ্ঠানিকভাবে সমর্থিত লিনাক্স ডিস্ট্রিবিউশন করা হয়, অন্যদিকে ফেডোরা একটি কমিউনিটি ডিস্ট্রিবিউশন হয়। রেড হ্যাট এন্টারপ্রাইজ লিনাক্সকে ফেডোরার সংস্করণ থেকে প্রকাশ করা হয়।

ফেডোরার ৭ এর আগে, ফেডোরাকে মূলত ফেডোরা কোর বলা হত দুটির মধ্যে মূল সফটওয়্যার রিপজিটরি - কোর এবং এক্সট্রার যেকোনো একটির নাম অনুসারে। ফেডোরা কোর সংস্করণটিতে অপারেটিং সিস্টেমের জন্য প্রয়োজনীয় সমস্ত বেস প্যাকেজের পাশাপাশি ইনস্টলেশন সিডি/ডিভিডিসহ বিতরণ করা অন্যান্য প্যাকেজগুলি ছিল, এবং এটি শুধুমাত্র রেড হ্যাট ডেভেলপারদের দ্বারা রক্ষণাবেক্ষণ করা হয়েছিল। অন্যদিকে দ্বিতীয় রিপজিটরিটি যা ফেডোরা এক্সট্রা নামে পরিচিত ছিল, তা ফেডোরা কোর ৩ থেকে অন্তর্ভুক্ত করা হয় এবং এটি কমিউনিটি দ্বারা রক্ষণাবেক্ষণ করা হয়েছিল এবং ইনস্টলেশন সিডি/ডিভিডি এর সাথে বিতরণ করা হতো না। ফেডোরা ৭ প্রকাশের পরে, ফেডোরা কোর আর ফেডোরা এক্সট্রার মধ্যে পার্থক্য নির্মূল করা হয়েছিল।

ফেডোরা ২১ মুক্তির পরে, ফেডোরা ডিস্ট্রিবিউশনকে আধুনিকীকরণ ও উন্নয়নকে আরও চিত্তাকর্ষক করার প্রচেষ্টা চালানো হয় এবং তিনটি ভিন্ন সংস্করণ উপলব্ধ করা হয়: ব্যক্তিগত কম্পিউটারের জন্য *ওয়ার্কস্টেশন*, সার্ভারের জন্য *সার্ভার* এবং *অ্যাটমিক*, *অ্যাটমিক* সংস্করণ মূলত ক্লাউড কম্পিউটিং এর জন্য সংস্করণ।

ফেডোরা হল রেড হ্যাট ইনক. এর ট্রেডমার্ক। "ফেডোরা" নামটির জন্য ট্রেডমার্কের স্থিতির জন্য রেড হ্যাটের আবেদনটি কর্নেল বিশ্ববিদ্যালয় এবং ভার্জিনিয়া বিশ্ববিদ্যালয় লাইব্রেরি, ফেডোরা কমন্স ডিজিটাল রিপোজিটরি পরিচালনা সফটওয়্যারটির নির্মাতা দ্বারা বিতর্কিত হয়েছিল। ইস্যুটি সমাধান করা হয়েছিল এবং পক্ষগুলি একটি সহ-অস্তিত্ব চুক্তিতে সমঝোতা করেছিল যাতে বলা হয় যে কর্নেল-ইউভিএ প্রকল্পটি নামটি যখন স্পষ্টভাবে ডিজিটাল অবজেক্ট রিপোজিটরি সিস্টেমগুলির জন্য ওপেন সোর্স সফটওয়্যারটির সাথে যুক্ত হয় তখন নামটি ব্যবহার করতে পারে এবং যখন রেড হ্যাট নামটি স্পষ্টভাবে ব্যবহার করতে পারে ওপেন সোর্স কম্পিউটার অপারেটিং সিস্টেমের সাথে যুক্ত থাকবে।

২০২০ সালের এপ্রিলে, প্রকল্প নেতা ম্যাথিউ মিলার ঘোষণা দিয়েছিলেন যে ফেডোরা ওয়ার্কস্টেশনটি নতুন থিঙ্কপ্যাড ল্যাপটপে স্থানান্তর করবে, লেনোভোর এমন একটি নতুন অংশীদারিত্বের জন্য তিনি ধন্যবাদও জানিয়েছিলেন।

## ডেভেলপমেন্ট এবং কমিউনিটি

থাম্ব|ফেডোরা কমিউনিটির মূল নীতি
এই অপারেটিং সিস্টেমের ডেভেলপমেন্ট এবং সমর্থিত প্রোগ্রামগুলি ফেডোরা প্রোজেক্টের আওতাধীন যা প্রণীত হয় ডেভেলপার, স্বেচ্ছাসেবীদের একটি কমিউনিটি এবং রেড হ্যাট কর্মচারীদের সমন্বয়ে দ্বারা। এই কাউন্সিলটি শীর্ষ পর্যায়ের কমিউনিটি নেতৃত্ব এবং প্রশাসনিক সংস্থা দ্বারা নিয়ন্ত্রিত হয়। অন্যান্য সংস্থার মধ্যে ফেডোরা ইঞ্জিনিয়ারিং স্টিয়ারিং কমিটি, ফেডোরার উন্নয়নের পিছনে কারিগরি বা টেকনিকাল সিদ্ধান্তের জন্য দায়ী এবং ফেডোরা মাইন্ডশেয়ার কমিটি যা প্রচার, নন-টেকনিকাল ক্রিয়াকলাপকে সমন্বয় করে এবং ফেডোরার বিশ্বব্যাপী প্রতিনিধিত্বসহ উদাহরণস্বরূপ: দূত কার্যক্রম, কমঅপ্স দল এবং বিপণন, ডিজাইন এবং ওয়েবসাইট দল নিয়ন্ত্রণে কাজ করে।

## ফেডোরার স্থিতিশীল মুক্তিসমূহ

ফেডোরার তুলনামূলকভাবে স্বল্প জীবনচক্র রয়েছে: যেমন মুক্তি 'ক' সাপোর্ট থাকবে মুক্তি 'ক+২' মুক্তি হওয়ার ১ মাস পর্যন্ত এবং বেশিরভাগ সংস্করণের মধ্যে প্রায় ৬ মাসের ব্যবধান, যার মানে একটি ফেডোরা মুক্তির সাধারণত কমপক্ষে ১৩ মাসের জন্য বা সম্ভবত দীর্ঘতর সময়ের জন্য সমর্থিত। ফেডোরা ব্যবহারকারীরা পুনরায় ইনস্টল না করে পুরাতন মুক্তি থেকে নতুন মুক্তিতে আপগ্রেড করতে পারবেন।
থাম্ব|ফেডোরা কোর ১ গ্নোম সংস্করণ ২.৪(নভেম্বর ২০০৩)
থাম্ব|ফেডোরা মুক্তিসংখ্যা ১৫, গ্নোম ৩ এবং গ্নোম শেল সহ প্রথম মুক্তি(মে ২০১১)
থাম্ব|ফেডোরা ২১, পরীক্ষামূলক ওয়েল্যান্ড এবং হাইডিপিআই সমর্থন নিয়ে আসে(ডিসেম্বর ২০১৪)
বর্তমান সর্বশেষ স্থিতিশীল মুক্তি হল ফেডোরা ৩৪, যা ২৭ এপ্রিল ২০২১ সালে মুক্তি পেয়েছে।

### র'হাইড
র'হাইড হল ফেডোরার ডেভেলপমেন্ট শাখা। এটি সম্পূর্ণ ফেডোরা ডিস্ট্রিবিউশনের একটি অনুলিপি যেখানে পরবর্তী স্থিতিশীল মুক্তির অন্তর্ভুক্ত হওয়ার আগে নতুন সফটওয়্যার যুক্ত ও পরীক্ষা করা হয়। যেমন, র'হাইড প্রায়শই বর্তমান স্থিতিশীল মুক্তির চেয়ে বেশি বৈশিষ্ট্যসমৃদ্ধ। অনেক ক্ষেত্রে, সফটওয়্যারগুলো সিভিএস, সাবভার্সন বা গিট সোর্স কোড স্ন্যাপশট দ্বারা তৈরি যা প্রায়ই সক্রিয়ভাবে প্রোগ্রামারদের দ্বারা উন্নত করা হয়। যদিও র'হাইডকে উন্নীত ব্যবহারকারী, পরীক্ষক এবং প্যাকেজ রক্ষণাবেক্ষণকারীদের লক্ষ্য করা হয়েছে, যাতে এটি প্রাথমিক অপারেটিং সিস্টেম হতে সক্ষম হতে পারে। র'হাইড শাখায় আগ্রহী ব্যবহারকারীরা প্রায় প্রতিদিন হালনাগাদ পান এবং সমস্যা সমাধানে সহায়তা করেন। র'হাইড ব্যবহারকারীদের বিভিন্ন মুক্তির মধ্যে উন্নীত করতে হয় না কারণ এটি রোলিং রিলিজ হালনাগাদের আদর্শ অনুসরণ করে।

## তথ্যসূত্র

## বহিঃসংযোগ

* 
* ফেডোরা ম্যাগাজিন
* 

বিষয়শ্রেণী:ফেডোরা প্রকল্প
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:অপারেটিং সিস্টেম
বিষয়শ্রেণী:ওপেন সোর্স
বিষয়শ্রেণী:মুক্ত সফটওয়্যার
বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন